
Халықаралық патенттелмеген атауы
Ибупрофен

Дәрілік түрі, дозасы
Капсулалар, 200 мг

[bookmark: OCRUncertain022]Фармакотерапиялық тобы
[bookmark: _Hlk40788460]Сүйек-бұлшықет жүйесі. Қабынуға қарсы және ревматизмге қарсы препараттар. Қабынуға қарсы және ревматизмге қарсы стероидты емес препараттар. Пропион қышқылының туындылары. Ибупрофен. 
АТХ коды M01AE01

Қолданылуы 
Әртүрлі этиологиядағы және жеңілден орташаға дейінгі қарқындылықтағы ауырулар:
· бас ауруы (сондай-ақ бас сақинасы)
· тіс ауруы 
· бұлшықеттердегі, буындардағы және сүйектердегі ауыру
· жарақаттан кейінгі ауыру
· невралгия
· суық тию және тұмау кезіндегі ауыру
· ауыртып келетін етеккір 
· ортаңғы отит кезіндегі құлақ ауыруы.
Шығу тегі әртүрлі қызба жағдайы (сондай-ақ тұмау, суық тию немесе басқа инфекциялар кезінде).

Қолданудың басталуына дейінгі қажетті мәліметтер тізбесі  
Қолдануға болмайтын жағдайлар
· ибупрофенге және басқа қабынуға қарсы стероидты емес препараттарға (ҚҚСП) немесе қосымша заттардың кез келгеніне аса жоғары сезімталдық 
· ацетилсалицил қышқылын және басқа ҚҚСП қолданғаннан кейін ангионевроздық ісіну, ринит, есекжем, демікпе немесе бронх түйілуі түріндегі бұрын байқалған аса жоғары сезімталдық реакциялары
· асқазан-ішек жолының ойық жаралы зақымдануы (асқазанның және он екі елі ішектің ойық жара ауруы, ойық жаралы колит)
· анамнезінде ҚҚСП емдеумен байланысты асқазан-ішектен қан кетудің немесе тесілуінің болуы 
· цереброваскулярлық немесе басқа белсенді қан кетулер
· жүректің ауыр жеткіліксіздігі (NYHA IV)
· гемофилия және қан ұюының басқа бұзылулары (оның ішінде гипокоагуляция), геморрагиялық диатездер
· бүйрек немесе бауыр ауыр жеткіліксіздігі
· жүктіліктің III триместрі 
· 12 жасқа дейінгі балалар.
· тұқым қуалайтын фруктоза көтере алмаушылығы (сонымен қатар «Арнайы ескертулер» бөлімін қараңыз - Қосымша заттар)

Қолдану кезіндегі қажетті сақтық шаралары
[bookmark: _Hlk23930189]Бүйрек жеткіліксіздігі, қан айналымы жүйесінің жеткіліксіздігі немесе бауыр функциясының бұзылуы бар адамдарға сақ болған жөн.
Бронх демікпесі немесе ацетилсалицил қышқылына аллергиялық реакциялары, сондай-ақ басқа дәрілік заттарды (гипертензияға қарсы, диурездік, кардиотропты және психотропты дәрілік заттар) қабылдайтын адамдарға препаратты  аса сақ болған жағдайда қолдануға болады.
Ас қорыту жүйесі тарапынан бұзылыстар пайда болу мүмкіндігін ескере отырып, ибупрофенді  ульцерогенді әсері бар заттармен немесе дәрілік препараттармен (оның ішінде ацетилсалицил қышқылымен, кортикостероидтармен) бір мезгілде қабылдамаған жөн.   
Асқазан-ішек қан кетулері, ойық жара түзілуі және тесілуі
Кейбір жағдайларда өліммен аяқталатын асқазан-ішек жолдарынан қан кету, ойық жаралануы немесе тесілуі емнің әр кезеңінде алдыңғы симптомдарымен немесе онсыз немесе асқазан-ішек жолдарынан  қан кету эпизодтарымен немесе онсыз (спецификалық емес ойық жаралы колит, Крон ауруын қоса) ҚҚСП қолданудан кейін анықталды. 
Асқазан-ішек жолдарынан қан кету, ойық жаралануы немесе тесілуінің қаупі анамнезінде ойық жара ауруы бар пациенттерде, әсіресе қан кету немесе тесілумен асқынған, сондай-ақ егде жастағы адамдарда  ҚҚСП дозасы жоғарылауымен қоса артады.  
Асқазан-ішек жолдарынан қан кету немесе ойық жаралану басталған жағдайда препаратты қабылдауды дереу тоқтату керек.   
Анамнезінде асқазан-ішек жолдарының аурулары бар пациенттер, әсіресе егде жастағы адамдар  асқазан-ішек жолдары тарапынан  болатын барлық типтік емес симптомдар туралы (әсіресе қан кетулер), әсіресе емнің басында дәрігерге хабарлау тиіс.  Бұл пациенттер препараттың ең аз тиімді дозасын қабылдауы тиіс.
Бір мезгілде дәрілік препараттарды қабылдайтын пациенттер асқазан-ішек бұзылуы немесе қан кетуі қаупін ұлғайтуы мүмкін кортикостероидтар, варфарин, серотонинді кері қармаудың селективті тежегіштері сияқты қан ұюына қарсы препараттарды немесе антиагреганттар (ацетилсалицил қышқылы сияқты) сияқты басқа да дәрілік препараттарды қабылдай отырып, сақ болуы керек.  
Жүрек-қантамыр жүйесі және ми қанайналымы тарапынан бұзылулар
Клиникалық зерттеулер нәтижелері ибупрофенді, әсіресе жоғары дозаларда (тәулігіне 2400 мг) қолдану артериялық тромбоздық асқынулар қаупінің елеусіз жоғарылауымен (мысалы, миокард инфарктісі немесе инсульт) астасуы мүмкін екендігін көрсетеді. Жалпы, эпидемиологиялық зерттеулердің нәтижелері ибупрофенді төмен дозаларда қолдану (мысалы ≤1200 мг/тәулігіне) артериялық тромбоэмболиялық асқынулардың даму қаупінің жоғарылауымен астасқанын көрсетпейді.   
Нашар бақыланатын артериялық гипертензиясы, іркілісті жүрек жеткіліксіздігі (NYHA бойынша II-III класс), диагностикаланған жүректің ишемиялық ауруы, шеткері артериялардың ауруы және/немесе цереброваскулярлық жеткіліксіздігі бар пациенттерге ибупрофенді қауіпті мұқият бағалағаннан кейін ғана тағайындау керек, бұл ретте оны жоғары дозаларда (тәулігіне 2400 мг) тағайындаудан аулақ болу керек. 
Қауіп/пайда арақатынасын мұқият бағалау, сондай-ақ жүрек-қантамыр ауруларының қауіп факторлары бар пациенттерге ибупрофенмен ұзақ ем тағайындар алдында қажет (мысалы, гипертензиямен, гиперлипидемиямен, қант диабетімен, темекі шегушілермен), әсіресе егер ибупрофенді жоғары дозаларда (тәулігіне 2400 мг) қолдану қажет болса.   
Тері реакциялары
Эксфолиативті дерматитті, Стивенс-Джонсон синдромын және уытты эпидермальді некролизді қоса, кейбіреулері өліммен аяқталған күрделі тері реакциялары ҚҚСП пайдаланумен байланысты сирек хабарланады.  Пациенттер емнің алғашқы айында көп жағдайларда пайда болатын емдеудің ерте сатыларында осы реакциялардың ең жоғары қаупіне ұшырайды.  Құрамында ибупрофен бар препараттарға қатысты жедел жайылған экзантематозды пустулез (AGEP) туралы хабарланды. Ибуфен® Ультра тері бөртпесі, шырышты қабықтың зақымдануы немесе аса жоғары сезімталдықтың кез келген басқа белгілері сияқты күрделі тері реакцияларының белгілері мен симптомдары алғаш пайда болғанда тоқтатылуы керек.

Басқа дәрілік препараттармен өзара әрекеттесуі
[bookmark: OLE_LINK1][bookmark: OLE_LINK2]Ибуфен ® Ультра препаратын (қабынуға қарсы стероидты емес препараттары тобының басқа дәрілік заттары сияқты)  төменде аталған дәрілік заттармен бір мезгілде қолдануға болмайды:  
· ацетилсалицил қышқылымен, басқа ҚҚСП-мен және кортикостероидтармен: АІЖ тарапынан жағымсыз әсерлерінің даму қаупі артады 
Ацетилсалицил қышқылы
Жағымсыз құбылыстар дамуы мүмкіндігі артуына байланысты ибупрофенді және ацетилсалицил қышқылын бір мезгілде қолдану ұсынылмайды.   
Зертханалық зерттеулер нәтижесі бойынша ибупрофенді ацетилсалицил қышқылының төмен дозаларымен бір мезгілде қолданудың тромбоциттер агрегациясын бәсекелес тежеуі мүмкіндігі болжанады.  Бұл деректердің клиникалық практикадағы экстраполяцияға қол жетімділігі белгісіз болып қалса да, ибупрофенді ұзақ уақыт жүйелі қабылдаудың ацетилсалицил қышқылының төмен дозаларының кардиопротекторлық әсері төмендеуіне болжамды әсерін  жоққа шығаруға болмайды.  Ибупрофенді эпизодттық қолданудың ацетилсалицил қышқылының кардиопротекторлық қасиетіне әсерінің ықтималдығы аз болады.   
Келесі препараттармен бір мезгілде қолданғанда сақ болу қажет:  
· гипертензияға қарсы препараттармен және диуретиктермен: өйткені ҚҚСП бір мезгілде қолданған кезде олардың тиімділігі төмендейді 
· тромбозға қарсы препараттар: ҚҚСП қан ұюын төмендететін препараттардың әсерін күшейтуі мүмкін
· литий препараттарымен: Ибуфен Ультра препаратын литий препараттарымен бірге қабылдау қан сарысуындағы литий деңгейін жоғарылатуы мүмкін. Дұрыс қолдану кезінде қан сарысуындағы литий деңгейін тексеруді қажет етпейді (4 күннен артық емес).
· метотрексатпен: метотрексаттың плазмалық концентрациясының потенциалды артуы туралы деректер бар. Ибуфен Ультра препаратын метотрексатты қабылдағанға дейін немесе одан кейін 24 сағат ішінде қабылда метотрексат концентрациясының жоғарылауына және оның уытты әсерінің артуына әкелуі мүмкін.
· дигоксин сияқты жүрек гликозидтері: ҚҚСП жүрек жеткіліксіздігін күшейтеді, шумақтық сүзілу жылдамдығын төмендетеді және гликозидтердің плазмалық концентрациясын арттырады. Ибуфен Ультра препаратын дигоксин препараттарымен бірге қабылдау қан сарысуындағы дигоксин деңгейін арттыруы мүмкін. Дұрыс қолдану кезінде қан сарысуындағы дигоксин деңгейін тексеруді қажет етпейді (4 күннен артық емес).
· фенитоинмен: Ибуфен Ультра препаратын фенитоин препараттарымен бірге қабылдау қан сарысуындағы фенитоин деңгейін арттыруы мүмкін. Дұрыс қолдану кезінде қан сарысуындағы фенитоин деңгейін тексеруді қажет етпейді (4 күннен артық емес).
· зидовудинмен: зидовудин мен ибупрофенді бір мезгілде алатын гемофилиямен ауыратын АИТВ-оң пациенттерде гемартроз және гематома қаупінің жоғарылауы туралы деректер бар
· антиагрегантты дәрілік препараттармен және серотонинді кері қармаудың селективті тежегіштерімен (СКҚСТ): асқазан-ішектен қан кетудің даму қаупінің жоғарлауы бар
· мифепристонмен: мифепристонды қабылдағаннан кейін 8-12 күн ішінде ҚҚСП қолданбаған жөн, өйткені ҚҚСП оның әсерін әлсіретуі мүмкін
· такролимуспен, циклоспоринмен: ибупрофенді бұл дәрілік препараттармен бір мезгілде қолданған кезде нефроуытты әсердің қаупі артады 
· хинолонды антибиотиктермен: ҚҚСП және хинолондарды біріктірілімде қабылдаған пациенттер құрысулардың байқалу қаупіне ұшырауы мүмкін
· калий жинақтаушы диуретиктермен: ибупрофенмен бір мезгілде қолдану гиперкалиемияның дамуына әкелуі мүмкін
· пробеницидпен, сульфинпиразонмен: бұл препараттар ибупрофеннің шығарылуын тежеуі мүмкін

Арнайы ескертулер
Сонымен бірге әртүрлі анальгетикалық дәрілік препараттарды ұзақ уақыт қолдану бүйрек жеткіліксіздігі даму қаупі бар (анальгетикалық нефропатия) бүйрек зақымдануына әкелуі мүмкін.
Сусыздануы бар балалар мен жасөспірімдерде бүйрек жеткіліксіздігінің қаупі бар.
Ибупрофенді қолданған кезде уытты амблиопияның жеке-дара жағдайлары анықталды, сондықтан көрудің барлық бұзылулары туралы дәрігерді хабардар ету керек.
Инфекциялар  
Ибуфен Ультра инфекция симптомдарын бүркемелеуге қабілетті, бұл қажетті емдеудің уақтылы басталуына және, тиісінше, аурудың нашар нәтижесіне әкелуі мүмкін.  Бұл бактериялық ауруханадан тыс пневмонияда және желшешектің бактериялық асқынулары кезінде байқалды.  Ибуфен Ультраны инфекция кезінде дене қызуы мен ауыруды жеңілдету үшін қолданғанда негізгі ауруға мониторинг жүргізу ұсынылады.  Медициналық мекемеден тыс емдеу жағдайында, егер симптомдар сақталған немесе күшейген жағдайда, дәрігерге жүгіну керек.
Қосымша заттар
Бұл препараттың құрамында сұйық мальтитол және сорбитол бар.  Әр капсула ішінде 28,8 мг сорбитол (сұйық сорбитол түрінде, кристалданбайтын - 40 мг) және 15 мг сұйық мальтитол бар. Тұқым қуалайтын фруктоза көтере алмаушылығы бар (сирек генетикалық ауру) пациенттерде бұл препаратты қолдануға болмайды.
Препараттың әр капсуласында 0,27 ммоль (10,5 мг) калий бар, бұны бүйрек функциясы төмендеген пациенттер және диетада калий мөлшері бақыланатын пациенттер назарда ұстауы тиіс.
Фертильділік
Овуляцияға әсер етуі және сонысымен әйелдің ұрпақ өрбіту қабілетіне теріс әсер етуі мүмкін циклооксигеназа/простагландиндер синтезін тежейтін дәрілік препараттарды қолдану туралы хабарлар бар.  Бұндай әсерлер препаратты қолдануды тоқтатқаннан кейін тоқтайды. 
Жүктілік
[bookmark: _Hlk23930329]Простагландиндер синтезін тежеу жүктілік және/немесе эмбрионның/шарананың даму барысына жағымсыз әсер етуі мүмкін. Эпидемиологиялық зерттеулердің деректері жүктіліктің ерте мерзімдерінде простагландиндер синтезінің тежегіштерін қолданған кезде түсіктің өздігінен түсуінің, жүрек ақауы және гастрошизис қаупінің жоғарылағанын растайды. Жүрек-қантамыр жүйесі патологиясы туындауының абсолюттік қаупі 1%-дан шамамен 1,5%-ға дейін артады. Дозаның артуымен және емнің ұзақтығымен қауіп артады деп болжанады.
Жүктіліктің бірінші және екінші триместрі уақытында ибупрофенді өте қажет болған жағдайда ғана тағайындау керек. Егер ибупрофенді жүктілікті жоспарлаған әйел немесе жүктіліктің бірінші және екінші триместрінде қабылдаса, препараттың дозасы мен емдеу ұзақтығы барынша аз болуы тиіс.
Жүктіліктің үшінші триместрінде простагландин синтезінің кез-келген тежегіштерін қолдану келесі жағымсыз салдарға әкелуі мүмкін 
Шарана үшін:
· кардиопульмональді уыттылық (артериялық түтікшенің мерзімінен бұрын бітелуімен және өкпе гипертензиясының дамуымен);
· бүйрек функциясының жеткіліксіздігіне дейін үдемелі бүйрек дисфункциясы және олигогидрамнион.  
Жүктілік соңында ана үшін және жаңа туған нәресте үшін:  
· қан кету уақыты артуы, тіпті өте төмен дозаларды қабылдағанның өзінде агрегацияға қарсы әсер мүмкін;  
· жатыр бұлшықеттері жиырылуының тежелуі, бұл босану қызметінің басталуының кідіруіне және босану ұзақтығының артуына әкеледі.  
Осының салдарынан ибупрофенді жүктіліктің үшінші триместрінде қабылдауға болмайды.  
Лактация
Ибупрофен және оның метаболиттері өте төмен концентрацияларда емшек сүтіне түседі.  Жаңа туған нәрестелер үшін жағымсыз салдары туралы хабарламалар әлі күнге дейін түспегендіктен, препаратты қысқа мерзімде қолданғанда бала емізуді тоқтату қажеттілігі туындамайды. 
Препараттың көлік құралын немесе қауіптілігі зор механизмдерді басқару қабілетіне әсер ету ерекшеліктері
Ибуфен® Ультра препаратын қабылдау кезінде бас айналуы пайда болатындықтан, мұны көлік құралын басқарғанда және қозғалыстағы механизмдерге  қызмет көрсеткенде ескеру керек.

Қолдану бойынша ұсынымдар
Дозалау режимі
Симптомдарды жеңілдету үшін қажетті ең қысқа мерзім ішінде ең төмен тиімді дозаны қолдану керек. Егер сізде инфекция бар болса, симптомдар (мысалы, қызба және ауыру) сақталса немесе нашарласа, дереу дәрігерге қаралыңыз («Арнайы ескертулер» бөлімін қараңыз).
Ересектер және 12 жастан асқан балалар (40 кг артық): ішке 1 капсуладан (200 мг), шайнамай, тәулігіне 3-4 ретке дейін.  Капсуланы сумен ішу керек.  Препаратты қабылдау арасындағы аралық 6-8 сағатты құрауы тиіс. 
Ересектерде бір реттік доза жылдамырақ емдік әсеріне жету үшін тәулігіне 3 ретке дейінгі 2 капсулаға дейін (400 мг) ұлғайтылуы мүмкін.  
Ең жоғары тәуліктік доза 1200 мг құрайды.
12-17 жастағы балаларға арналған ең жоғары тәуліктік дозасы 1000 мг құрайды.   
Пациенттердің ерекше топтары
Егде жастағы пациенттер: дозаны арнайы таңдауды қажет етпейді. Осы топтың пациенттеріне қатысты жағымсыз әсерлердің бар болуына мониторинг талап етіледі.
Бүйрек функциясының бұзылуы бар пациенттер: бүйрек функциясының жеңіл және орташа бұзылулары бар пациенттерде дозаны азайтудың қажеттілігі жоқ. 
Бауыр функциясының бұзылуы бар пациенттер: бауыр тарапынан жеңіл және орташа бұзылулары бар пациенттерде дозаны азайтудың қажеттілігі жоқ. 
Енгізу әдісі мен жолы
Ішке қабылдауға арналған. Капсулаларды шайнауға болмайды.
Емдеу ұзақтығы
Препарат тек қысқа мерзімде қолдануға арналған.
Егер препаратты 2-3 күн бойы қабылдаған кезде симптомдар сақталса немесе күшейсе, емді тоқтатып, дәрігерге жүгіну қажет.
Артық дозалану жағдайында қабылдануы қажетті шаралар 
[bookmark: 2175220278]Балаларда артық дозалану симптомдары дене салмағының 400 мг/кг асатын дозаны қабылдағаннан кейін дамуы мүмкін. Ересектерде артық дозаланудың дозаға тәуелді әсері аз байқалады. Артық дозалану кезінде препараттың жартылай шығарылу кезеңі 1,5-3 сағатты құрайды.
Симптомдары: жүрек айнуы, құсу, эпигастрий аумағындағы ауыру немесе сирек, диарея, құлақтағы шуыл, бас ауруы және асқазан-ішектен қан кету. Аса ауыр жағдайларда орталық жүйке жүйесі тарапынан туындаулар байқалады: ұйқышылдық, сирек – қозу, құрысу, бағдардан адасу, кома. Ауыр улану жағдайында метаболизмдік ацидоз және протромбин уақытының жоғарылауы, бүйрек жеткіліксіздігі, бауыр тінінің зақымдануы, артериялық қысымының төмендеуі, тыныстың тарылуы және цианоз дамуы мүмкін. Бронх демікпесі бар пациенттерде бұл ауру өршуі мүмкін.
Емі: ибупрофеннің потенциалды уытты дозасын қабылдағаннан кейін 1 сағат ішінде асқазанды шаю, белсендірілген көмір қабылдау керек. Қажет болса, тыныс алу жолдарының өткізгіштігін, ЭКГ мониторингін және пациенттің жағдайын қалыпқа келтіруге дейін өміршеңдіктің негізгі көрсеткіштерін міндетті түрде қамтамасыз ете отырып, симптоматикалық емдеу. Егер ибупрофен сіңірілген болса, бүйрекпен ибупрофеннің қышқыл туындысын шығару мақсатында сілтілі сусын, қарқынды диурез тағайындалуы мүмкін. Жиі немесе ұзақ құрысуларды диазепамды немесе лоразепамды вена ішіне енгізу арқылы тоқтату керек. Бронх демікпесінің нашарлауы кезінде бронходилататорларды қолдану ұсынылады.
Дәрілік препаратты қолдану тәсілін түсіндіру үшін медицина қызметкеріне кеңес алу үшін жүгіну бойынша ұсынымдар
[bookmark: 2175220280]Ибуфен Ультра препаратын қолданар алдында емдеуші дәрігермен кеңесіңіз. Емдеуші дәрігерге не қабылдап жүрсіз, жақында қабылданды немесе басқа қандай да бір препараттарды қабылдауды бастауыңыз мүмкін екенін хабарлаңыз.

ДП стандартты қолдану кезінде көрініс табатын жағымсыз реакциялардың сипаттамасы және осы жағдайда қабылдануы керек шаралар 
[bookmark: 2175220282][bookmark: _Hlk23930691]Жағымсыз әсерлердің туындау жиілігін бағалау мынадай келесі критерийлер негізіне жасалған: өте жиі (≥1/10), жиі (≥1/100-ден < 1/10 дейін), жиі емес (≥1/1000-нан < 1/100 дейін), сирек (≥1/10 000-нан < 1/1000 дейін), өте сирек (<1/10 000), белгісіз (қолжетімді деректер негізінде анықтау мүмкін емес).  
Жиі
· асқазан-ішек жолы тарапынан, іш аймағының ауыруы, жүрек айнуы және ас қорыту бұзылыстары, диарея, метеоризм, іш қату, қыжыл және сирек жағдайларда анемияға әкелуі мүмкін асқазан-ішектен жеңіл қан кету сияқты бұзылулар
Жиі емес
· аса жоғары сезімталдық реакциялары мыналарды:
· спецификалық емес аллергиялық реакцияларды және анафилаксиялық реакцияны
· тыныс алу жолдарының аса жоғары реактивтілігін, соның ішінде демікпені, өршіген демікпені, бронхтың түйілуін, ентігуді
· әртүрлі тері реакцияларын, оның ішінде әртүрлі бөртпені, қышынуды, есекжемді, пурпураны, ангионевроздық ісінуді және сирек эксполиативтік және буллездік дерматозды (оның ішінде уытты эпидермальді некролизді, Стивенс-Джонсон синдромын және полиморфты эритеманы) қамтуы мүмкін    
· орталық жүйке жүйесі тарапынан, бас ауыруды, бас айналуды, ұйқышылдықты, қозуды, ашушаңдықты немесе шаршауды қоса бұзылулар
· көрудің бұзылулары
· потенциалды қан кетумен және тесілулермен АІЖ ойық жарасы, ойық жаралы стоматиттер, колиттің және Крон ауруының өршуі, гастрит
Сирек
· құлақтың шуылдауы 
· бүйрек тіндерінің зақымдануы (бүйрек емізікшелерінің некрозы) және қанда мочевинаның жоғары концентрациясы, қанда несеп қышқылының жоғары концентрациясы 
· гемоглобин деңгейінің төмендеуі.
Өте сирек
· инфекциямен байланысты қабынудың өршуі (мысалы, некроздайтын фасцииттің дамуы), терінің ауыр инфекциялары және жұмсақ тіндер тарапынан асқынулар желшешек кезінде болуы мүмкін
· гемопоэздің бұзылулары (анемия, лейкопения, тромбоцитопения, панцитопения және агранулоцитоз).  Алғашқы белгілері қызба, тамақтың ауыруы, ауыз қуысы үстінің ойық жарасы, тұмау тәрізді симптомдар, қатты жүдеу, мұрыннан қан кету және теріден қан кету, қан кету және қанталаулар. Мұндай жағдайларда препаратты қабылдауды тоқтатып, кез келген анальгетиктермен және қызуды түсіретін дәрілермен өздігінен емделуден бас тарту және дәрігерге жүгіну керек.
· жайылған ауыр аса жоғары сезімталдық реакциялары (симптомдар беттің, тілдің және тамақтың ісінуін, ентігуді, тахикардияны және гипотензияны (анафилаксия, ангионевроздық ісіну немесе ауыр шок қамтуы мүмкін), демікпенің өршуі
· психоздық реакциялар, депрессия 
· асептикалық менингит (шүйде бұлшықеттерінің сіресуі, бас ауыруы, жүрек айнуы, құсу, қызба немесе әсіресе осының алдында аутоиммундық бұзылулары (жүйелі қызыл жегі, дәнекер тіннің аралас аурулары) болған пациенттердегі бағдардың бұзылуы)
· жүрек функциясының жеткіліксіздігі, жүрек қағысының жиілеуі және ісінушілік, миокард инфарктісі
· артериялық гипертензия, васкулит
· эзофагит, панкреатит және ішектің жарғақшалы стриктурасының түзілуі
· бауыр дисфункциясы, бауырдың зақымдануы, әсіресе ұзақ қабылдаған
· алопеция
· ісінулер, әсіресе артериялық гипертензиясы немесе бүйрек функциясының жеткіліксіздігі бар пациенттерде, нефроздық синдром, ішек нефриті, олар бүйрек функциясының жедел жеткіліксіздігімен қоса жүруі мүмкін
 Жиілігі белгісіз
· DRESS синдромы сияқты белгілі терінің қатты тітіркенуі. DRESS симптомдарына мыналар жатады: тері бөртпесі, қызба, лимфа түйіндерінің ісінуі және эозинофилияның артуы (ақ қан жасушаларының түрі).
· жедел жайылған экзантематозды пустулез (AGEP)
· жарыққа жоғары сезімталдық реакциялары.
Жағымсыз дәрілік реакциялар туындаған кезде медицина қызметкеріне, фармацевтика қызметкеріне немесе дәрілік препараттардың тиімсіздігі туралы хабарламаларды қоса алғанда, дәрілік препараттарға жағымсыз реакциялар (әрекеттер) бойынша тікелей ақпараттық дерекқорға жүгіну
Қазақстан Республикасы Денсаулық сақтау министрлігі Медициналық және фармацевтикалық бақылау комитеті «Дәрілік заттар мен медициналық бұйымдарды сараптау ұлттық орталығы» ШЖҚ РМК
http://www.ndda.kz

Қосымша мәліметтер
Дәрілік препараттың құрамы
[bookmark: 2175220285]Бір капсуланың құрамында
белсенді зат – ибупрофен 200 мг,
қосымша заттар: макрогол 600, калий гидроксиді, тазартылған су,
қабығы: сұйық сорбитол, кристалданбайтын, сұйық мальтитол, желатин.
Сыртқы түрінің, иісінің, дәмінің сипаттамасы
[bookmark: 2175220286]Ашық сары, құрамында тұтқыр сұйықтық бар желатинді капсулалар.

Шығарылу түрі және қаптамасы
10 капсуладан поливинилхлоридті/поливинилдихлоридті үлбірден (ПВДХ/ПВХ) және алюминий фольгадан жасалған пішінді ұяшықты қаптамаға салынады. 1 немесе 2 пішінді қаптамадан медициналық қолдану жөніндегі қазақ және орыс тілдеріндегі нұсқаулықпен бірге картон қорапшаға салынады.  
Сақтау мерзімі
2 жыл.
Жарамдылық мерзімі өткеннен кейін қолдануға болмайды!

Сақтау шарттары
[bookmark: 2175220289][bookmark: _Hlk23251401][bookmark: _GoBack]Түпнұсқалық қаптамада, 25 °С-ден аспайтын температурада сақтау керек. 
Балалардың қолы жетпейтін жерде сақтау керек!

Дәріханалардан босатылу шарттары
Рецептісіз

Өндіруші туралы мәліметтер
«ПОЛЬФАРМА» АҚ фармацевтикалық зауыты 
Серадздегі Медана бөлімі
Владислав Локетка көшесі 10, 98-200 Серадз, Польша
[bookmark: _Hlk71902454]Телефон нөмірі: +48 58 5631600
Факс нөмірі: +48 58 5622353
Электронды пошта: phv@polpharma.com

Тіркеу куәлігінің ұстаушысы
[bookmark: _Hlk43806370]«Химфарм» АҚ, Қазақстан Республикасы, Шымкент қ., Рашидов к-сі, 81
Телефон нөмері +7 7252 (610151)
Автожауап бергіш нөмірі +7 7252 (561342)
Электронды пошта        infomed@santo.kz

Қазақстан Республикасының аумағында тұтынушылардан дәрілік заттардың сапасы жөніндегі шағымдарды (ұсыныстарды) қабылдайтын ұйымның атауы, мекенжайы және байланыс деректері (телефон, факс, электронды пошта)  
«Химфарм»АҚ, Қазақстан Республикасы, Шымкент қ., Рашидов к-сі, 81
[bookmark: _Hlk35434191]Телефон нөмері +7 7252 (610151)
Автожауап бергіш нөмірі +7 7252 (561342)
Электронды пошта	complaints@santo.kz

Қазақстан Республикасы аумағында дәрілік заттың тіркеуден кейінгі қауіпсіздігін қадағалауға жауапты ұйымның атауы, мекенжайы және байланыс деректері (телефон, факс, электронды пошта)
«Химфарм» АҚ, Қазақстан Республикасы, Шымкент қ., Рашидов к-сі, 81
Телефон нөмірі +7 7252 (610150)
Электронды пошта   phv@santo.kz

